stanford-oval/wikipedia huggingface dataset:
פלואור
איזוטופים של פלואור

| סמל> סמל.סמל | (p)‏Z> התרגשות אנרגטית.הערות | (n)‏N> התרגשות אנרגטית.הערות | מסה איזוטופית (u)> התרגשות אנרגטית.הערות | זמן מחצית חיים> זמן מחצית חיים.הערות | ספין גרעיני> ספין גרעיני.הערות | שכיחות האיזוטופ (כשבר מולרי מהיסוד)> שכיחות האיזוטופ (כשבר מולרי מהיסוד).הערות | טווח השינוי הטבעי (כשבר מולרי מהיסוד)> טווח השינוי הטבעי (כשבר מולרי מהיסוד).הערות |
| --- | --- | --- | --- | --- | --- | --- | --- |
| 14F | ‏9 | 5 | 14.03506(43)# |  | 2-# |  |  |
| 15F | ‏9 | 6 | 15.01801(14) | [MeV‏ (2)1.0] E-24 s‏(60)410 | (1/2+) |  |  |
| 16F | ‏9 | 7 | 16.011466(9) | [KeV‏ (20)40] E-21 s‏(6)11 | 0- |  |  |
| 17F | ‏9 | 8 | 17.00209524(27) | s‏ (16)64.49 | 5/2+ |  |  |
| 18F | ‏9 | 9 | 18.0009380(6) | min‏ (20)109.771 | 1+ |  |  |
| 18F | ‏9 | מקור חשוב לפוזיטרונים. | מקור חשוב לפוזיטרונים. | מקור חשוב לפוזיטרונים. | מקור חשוב לפוזיטרונים. | מקור חשוב לפוזיטרונים. | מקור חשוב לפוזיטרונים. |
| 18mF | ‏9 | KeV‏ (15)1121.36 | KeV‏ (15)1121.36 | ns‏ (7)162 | 5+ |  |  |
| 19F | ‏9 | 10 | 18.99840322(7) | יציב | 1/2+ | 1.0000 |  |
| 20F | ‏9 | 11 | 19.99998132(8) | s‏ (8)11.163 | 2+ |  |  |
| 21F | ‏9 | 12 | 20.9999490(19) | s‏ (20)4.158 | 5/2+ |  |  |
| 22F | ‏9 | 13 | 22.002999(13) | s‏ (4)4.23 | 4+,(3+) |  |  |
| 23F | ‏9 | 14 | 23.00357(9) | s‏ (14)2.23 | (3/2,5/2)+ |  |  |
| 24F | ‏9 | 15 | 24.00812(8) | ms‏ (50)400 | (1,2,3)+ |  |  |
| 25F | ‏9 | 16 | 25.01210(11) | ms‏ (6)50 | (5/2+)# |  |  |
| 26F | ‏9 | 17 | 26.01962(18) | ms‏ (8)9.6 | 1+ |  |  |
| 27F | ‏9 | 18 | 27.02676(40) | ms‏ (2)4.9 | 5/2+# |  |  |
| 28F | ‏9 | 19 | 28.03567(55)# | ns‏ 40> |  |  |  |
| 29F | ‏9 | 20 | 29.04326(62)# | ms‏ (3)2.6 | 5/2+# |  |  |
| 30F | ‏9 | 21 | 30.05250(64)# | ns‏ 260> |  |  |  |
| 31F | ‏9 | 22 | 31.06043(64)# | [ns‏ 260<] ms‏ 1# | 5/2+# |  |  |
סלט (שיר)

"סָלָט" הוא שיר ילדים עברי בחרוזים שנכתב על ידי ע' הלל, הולחן על ידי דפנה אילת והושר על ידי דליה פרידלנד.
השיר התפרסם בספרו של ע' הלל, "הספר הגדול של ע. הלל".
הערות שוליים

↑  הספר הגדול של ע. הלל | ע. הלל - עם עובד, באתר www.am-oved.co.il
ערך זה הוא קצרמרבנושא שירים. אתם מוזמנים לתרום לוויקיפדיה ו.
CMC Leadca

| --- | --- |

דגם CMC Leadca AAX-3196
 מאפיינים כלליים
 יצרן:  China Motor Corporation (אנ') (בסינית: 中華汽車工業股份有限公司)
 שנות ייצור:  2013 - הווה
 הרכבה:  הרפובליקה העממית של סין הרפובליקה העממית של סין  טאיוואן טאיוואן
 משקל:  3.5 טון (כולל עומס מטען מקסימלי)
 מפרט טכני
 מנוע:  4 צילינדרים 2,746 סמ"ק (מנוע טורבו - דיזל מתוצרת "Cummins")  4 צילינדרים, 2,700 סמ"ק (מנוע דיזל מתוצרת  יצרנית הרכב היפנית ניסאן)
 הילוכים:  תמסורת ידנית - 5 מהירויות מתוצרת "ZF"
CMC Leadca - היא דגם של משאית קלה מתוצרת China Motor Corporation (אנ'), אשר מיוצרת משנת 2013 בטאיוואן ובסין
סוגי מכולות

מכולה פתוחה
מכולה סגורה
סוגי מכולות > אורך ארגז המטען

3.26 מטר (סטנדרטי)
3.59 מטר (ארגז מטען ארוך)
גלריה

דגם CMC Leadca RBD-5521
דגם CMC Leadca RAW-9602
דגם CMC Leadca KPA-1063
דגם CMC Leadca 322-9A
דגם CMC Leadca RAR-7555
דגם CMC Leadca RAY-2386
ראו גם

CMC זינגר (אנ')
הערות שוליים

↑  דגמי CMC sites.google.com/site/coolcarsnstuff9000
↑  דגם "CMC Leadca" news.u-car.com.tw/article
↑  "CMC Leadca" - תמונה flickr.com/photos/131296298
סטוץ

סטוץ הוא מפגש מיני חד-פעמי, לרוב בין שני אנשים זרים, שבו בדרך כלל יש ציפייה שלא יהיו יחסים נוספים בין המשתתפים המיניים. ניתן לתאר סטוץ כ"פעילות מינית ללא מחויבות רגשית או מעורבות עתידית".
המילה נוצרה כתוצאה משיבוש הביטוי היידישאי "עס טוט זיך" שפירושו "משהו קורה", או: "זה מתרחש", התקבלה בעברית במשמעות "מהומה", והתרחבה לתיאור מפגש מיני קצר.
נסיבות

סטוץ יכול להתרחש מנסיבות שונות, המשתנות בין אנשים. לדוגמה, רווקים ורווקות המבקשים/ות לעסוק בפעילות מינית ללא כל מחויבות או מערכת יחסים; או אנשים נשואים שרוצים לקיים יחסי מין מחוץ לנישואים מבלי להפריע לנישואיהם או ליחסי המשפחה שלהם באמצעות יחסים רומנטיים מחוץ לנישואים. לעיתים סטוץ הוא פעילות מינית מתוכננת כפעילות חד-פעמית, ולעיתים זה קורה בלי תכנון.
הנסיבות המביאות למפגש כזה אינן מונעות בהכרח קשר מאוחר יותר בין המשתתפים. לעיתים, סטוץ יכול להוביל למערכת יחסים עם מחויבות רגשית, אך לא בהכרח.
סטוץ שונה מיזיזות בכך שמדובר במפגש חד-פעמי, על פי רוב בין שני אנשים שאינם מכירים זה את זה.
במאה ה-21 אפליקציות סלולריות מבוססות מיקום (כגון טינדר, גרינדר ואטרף) מרחיבות את האפשרות להשתתף בסטוצים.
תפיסות

בקרב אנשים צעירים ורווקים סטוץ הוא פעילות מינית מקובלת ושכיחה. בקרב אנשים נשואים, סטוץ הוא הצורה הנפוצה ביותר של בגידה.
הגישה המסורתית והשמרנית שופטת נשים לחומרה על סטוצים, ואילו גברים (רווקים) זוכים להערכה חברתית על מספר רב של סטוצים. כיום תפיסות אלו מתחילות להתאזן.
בתרבות

בסרטי קולנוע אחדים סטוץ הוא האירוע המניע את עלילת הסרט:
תחילתו של הסרט "חיזור גורלי" היא סטוץ בין גבר נשוי לאישה שנפגשו במסיבה, והמשכו ברצונה העז של האישה להפוך את המפגש החד־פעמי לקשר מתמשך.
הקומדיה "בגידה נעימה" מתחילה בסטוץ שהסתבך.
בתחילת סרטו של פדרו אלמודובר, "אהבת בשר ודם", ויקטור בן העשרים חוזר למפגש נוסף עם הלנה, איתה היה לו סטוץ שבוע קודם לכן, אך היא אינה רוצה לפגוש אותו, ופוקדת עליו לעזוב את ביתה.
סרט הקולנוע "סטוץ כפול" מתחיל בסטוץ בין מייגן לאלק המתקיים בדירתו של אלק, שבסיומו מגלה מייגן שאינה יכולה לעזוב את הדירה משום ששלג כבד שירד במהלך הלילה חסם לחלוטין את דרכי היציאה מהבית.
הרומן של מאיר שלו, "אל תספר לאחיך" מתאר מפגש בין שני אחים, בן 65 ובן 63, שבו מתאר המבוגר שבין השניים סטוץ שהיה לו עשרים שנה קודם לכן. אגב תיאור זה, המשתרע לאורך כל הרומן, גולשים השניים לזיכרונות ילדותם ובגרותם.
ראו גם

חפוז
הערות שוליים

1 2  ג 'פרי ס טרנר, משפחות אמריקאיות במשבר: מדריך התייחסות (2009), עמ' 47.
↑  רוביק רוזנטל, שאלות לשעת השי"ן (14 בפברואר 2003), מעריב. אוחזר ב-30 במרץ 2019
↑  Elisabeth Timmermans, Cédric Courtois, From swiping to casual sex and/or committed relationships: Exploring the experiences of Tinder users, The Information Society 34, 2018-03-15, עמ' 59–70 doi: 10.1080/01972243.2017.1414093
↑  Kai Kaspar, Lene Vanessa Buß, Josef Rogner, Timo Gnambs, Engagement in one-night stands in Germany and Spain: Does personality matter?, Personality and Individual Differences 92, 2016-4, עמ' 74–79 doi: 10.1016/j.paid.2015.12.013
↑  Liza Berdychevsky, Yaniv Poria, Natan Uriely, Sexual behavior in women's tourist experiences: Motivations, behaviors, and meanings, Tourism Management 35, 2013-4, עמ' 144–155 doi: 10.1016/j.tourman.2012.06.011
↑  Ronny A. Shtarkshall, Sara Carmel, Dena Jaffe-Hirschfield, Anna Woloski-Wruble, Sexual Milestones and Factors Associated with Coitus Initiation Among Israeli High School Students, Archives of Sexual Behavior 38, 2008-12-18, עמ' 591–604 doi: 10.1007/s10508-008-9418-x
יחסי ישראל–נפאל

| יחסי ישראל–נפאל |
| --- | --- |
ישראל: נפאל
   לחצו כדי להקטין חזרה    לחצו להגדלה   

ישראל: נפאל
שטח (בקילומטר רבוע)
22,072: 147,181
אוכלוסייה
10,019,883: 29,637,243
תמ"ג (במיליוני דולרים)
509,901: 40,908
תמ"ג לנפש (בדולרים)
50,889: 1,380
משטר
דמוקרטיה פרלמנטרית: רפובליקה פדרלית דמוקרטית

בין מדינת ישראל לבין הרפובליקה הפדרלית הדמוקרטית של נפאל קיימים יחסים דיפלומטים מלאים מאז ינואר 1953.
היסטוריה > מגעים ראשונים

הקשרים הראשונים שנוצרו בין ישראל לנפאל נקשרו בינואר 1953, בוועידה האסייתית הסוציאליסטית (אנ') שנערכה ביאנגון, בה נפגשו לראשונה שר החוץ הישראלי משה שרת, נציג מפא"י, ובישוושוואר פרסאד קויראלה, יו"ר מפלגת "הקונגרס הנפאלי" (नेपाली कांग्रेस). עניין כינון יחסים דיפלומטיים בין ישראל לנפאל הועלה לראשונה על ידי שרת רק בעת ביקורו בקטמנדו ב-1956, במסגרת מסעו באסיה. ראש ממשלת נפאל השיב כי מדינתו תלך בעקבות הודו, שלא כוננה יחסים עם ישראל באותה התקופה. בעקבות קיום בחירות דמוקרטיות בנפאל ב-1959, בהן זכתה בבחירות בנפאל מפלגת "הקונגרס הנפאלי". המפלגה ויושב-ראשה בישוושוואר פרסאד קויראלה, כעת ראש ממשלת נפאל, גילו ידידות לישראל עוד מימי הפגישה עם נציגי מפא"י בוועידה ב-1953. קויראלה ביקר לראשונה בישראל באוגוסט 1958 כאורח הוועד הפועל של ההסתדרות. קויראלה ביקר שוב בישראל באוגוסט 1960 והשתתף בוועידה הבינלאומית על תפקיד המדע בקידום מדינות שנערכה אז במכון ויצמן ברחובות.
י"ב טאפא, ראש הסיעה הפרלמנטרית של מפלגת הקונגרס בא ארצה בדצמבר 1959 וביקורו היווה את פריצת הדרך הגדולה ביותר ביחסים. טאפא מסר כי עניין היחסים עם ישראל נדון כבר בקרב חוגי השלטון בנפאל. ראש הממשלה קויראלה תומך נלהב בהחלפת נציגויות דיפלומטיות. העניין נדון גם עם ממשלת הודו, שהפנתה את תשומת לבה של נפאל לכך שהודו לא קיימה יחסים עם ישראל. בסופו של דבר, החליטה נפאל להודיע על החלפת נציגויות דיפלומטיות עם ישראל במסגרת הודעה כללית על פתיחת שורה של נציגויות במקומות שונים בעולם.
ב-15 באפריל 1960 כתב קויראלה לגולדה מאיר והודיע שממשלת נפאל החליטה יום קודם לכן לכונן יחסים דיפלומטיים רשמיים עם ישראל. הוא ביקש מכתב רשמי מממשלת ישראל ובו הצעה לכינון היחסים כדי שיוכל לשלוח הסכמה רשמית להצעה זו. ב-28 באפריל שלחה מאיר איגרת רשמית כמבוקש, שבה הציעה כינון יחסים דיפלומטיים מלאים. ב-25 במאי השיב לה קויראלה ונקבע יום לכינון היחסים. היחסים הדיפלומטים בין ישראל לנפאל כוננו ב-1 ביוני 1960, מאז הקמת היחסים נפאל תומכת תמיכה מלאה בישראל. ישראל פתחה את השגרירות שלה בקטמנדו, עיר הבירה של נפאל במרץ 1961, ונפאל פתחה את השגרירות שלה בתל אביב בשנת 2007.
בחודש ספטמבר 1963 נערך ביקור של מלך נפאל מהנדרה ורעייתו בישראל, בה חוזקו קשרי הידידות עם ישראל. במרץ 1966 ערכו נשיא מדינת ישראל זלמן שזר ורעייתו ביוקר גומלין בנפאל.
במהלך ההצבעה בעצרת הכללית של האו"ם בשנת 1975 על החלטה 3379 של העצרת הכללית של האו"ם שהשוותה את הציונות לגזענות, נפאל נמנעה.
בין ישראל לנפאל קיים שיתוף פעולה כלכלי וחקלאי, ב-2010 נפגש שר החקלאות הישראלי שלום שמחון עם מקבילו הנפאלי לקראת הסכם חתימה של שיתוף פעולה חקלאי בין נפאל לישראל. הסכם שיתוף הפעולה המדובר היה העברת טכנולוגיה לייעול השימוש במים, רעיונות בנושא פיתוח הכפר, שימור קרקע וכן פעילות כלכלית נלווית. כמו כן, מתקיימת פעילות משותפת בין שתי המדינות בבנייה, תשתיות, חינוך, ביטחון ועוד. בעבר סייעה ישראל לנפאל בתחום תמיכה טכנית, ונפאל סיפקה לישראל כוח עבודה, אך תחומי פעילות אלו הופסקו.
באפריל 2015, התרחשה רעידת אדמה בנפאל. נפאל זכתה לגיבוי מצד ישראל שהתבטא בחילוץ ומציאת הנעדרים הישראלים והמקומיים.
שגרירת נפאל בישראל (מ-2002) היא קנטה ריזל.
שגריר ישראל בנפאל (מ-2023) הוא שמוליק אריה בס.
שיתוף פעולה ביטחוני

לאורך השנים קיימו המדינות סוגים שונים של שיתופי פעולה ביטחוניים.
בשנת 1966 עברו 100 חיילים נפאלים קורס צניחה בישראל, לקראת הקמת בית ספר לצניחה בנפאל.
מאז, צה"ל וצבא נפאל ביצעו מספר תרגילים ואימונים משותפים, בין היתר עם דגש על לוחמה בטרור והיערכות של פיקוד העורף. האימונים המשותפים מתואמים על ידי נספחות צה"ל בהודו, שאחראית גם על שיתוף הפעולה עם נפאל.
בנוסף, קונה נפאל מישראל ציוד לחימה, בין היתר רובים מסוג תבור, גליל אייס, ומערכות פיקוד ושליטה.
לשכת המסחר ישראל–נפאל

לשכת המסחר האמונה על יחסי המסחר בין ישראל ונפאל היא לשכת המסחר ישראל–הודו ונפאל הפועלת תחת לשכת המסחר ישראל– אסיה.
ב-21 במאי 2020 נחתם לראשונה מזכר הבנות בין לשכת המסחר הישראלית ללשכת המסחר נפאל–ישראל השוכן בקטמנדו. טקס החתימה נערך באמצעות האינטרנט.
גלריה

תיירים ישראלים בנפאל
מהנדרה מלך נפאל במהלך ביקורו בישראל בספטמבר 1963, ביחד עם שמעון פרס ועזר ויצמן
מהנדרה מלך נפאל וראש הממשלה לוי אשכול בשנת 1963
ביקור משלחת רשמית בנפאל בראשות דן גולדפוס, ספטמבר 2019
לקריאה נוספת

משה יגר, המסע הארוך לאסיה: פרק בתולדות הדיפלומטיה של ישראל, הוצאת הספרים של אוניברסיטת חיפה, 2004
משה יגר, ראשיתו של שירות החוץ 1948–1967, הוצאת כרמל, 2021, עמ' 197–198
יואינטתריום

| יואינטתריום |
| --- | --- |
 שלד של יואינטתריום
תקופה
אאוקן 45–37 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: דינוצרטים
משפחה:: אואינתתריים
סוג:: יואינטתריום
מינים
 U. anceps  U. insperatus
שם מדעי
 Uintatherium ‏ליידי, 1872
תחום תפוצה


יואינטתריום (שם מדעי: Uintatherium; מילולית: "הבהמה של הרי יואינטה") הוא יונק גדול אשר נכחד בתקופת האאוקן. יואינטתריום חי לפני 45-37 מיליון שנה באמריקה הצפונית (בעיקר באזור המדינות יוטה וויומינג שלמורדות הרי יואינטה) ובסין. למרות מראהו דמוי הקרנף הוא היה שייך לסדרה נכחדת בשם דינוצרטים שלא קרובה לאף יונק מודרני.
מאפיינים

יונק זה היה גדול מאוד והגיע לאורך של כ 4 מטר, גובה כתפיים של 1.75 מטר ומשקל של 2 טונות. הוא דמה במראהו לקרנף מוזר. כפות רגליו היו בעלות אצבעות במקום פרסות והגולגולת שלו הייתה בעלת מבנה שאינו מוכר כיום עם לסתות בעלות שיניים קטנות למעט זוג ניבים גדולים בקצוות שבלטו כלפי חוץ, זוג זיזים מתחת הסנטר, עצמות לחיים מעוגלות סמוך לעיניים וזוג לוחיות קטנות על כיפת הגולגולת. החוטם היה קצר עם קרן גדולה מעליו וקצה שפנה מעלה. מאחורי הגולגולת היו שרירי צוואר גדולים מאוד שעזרו לשאת אותה והיו גבוהים מעט יותר מכיפת הגולגולת.
ייתכן שיצור זה היה חצי מימי והתנהג כמו היפופוטם. הניבים הגדולים שמזכירים בצורתם את ניבי הסמילודון נמצאו רק אצל הזכרים ונראה שעזרו להם להילחם על טריטוריה ונקבות ואולי גם להגנה. השיניים המוזרות כנראה עזרו להם לעקור צמחייה קשה מהאדמה. ואולם השיניים הפנימיות החלשות מעידות על כך שהיצור ניזון בעיקר מצמחייה רכה.
נמצאו שני מינים של היצור: Uintatherium anceps וUintatherium insperatus והם נכחדו בסוף האאוקן לפני 37 מיליון שנה.
בתרבות

יונק זה הופיע במשחק עולם היורה: המשחק.
איור אפשרי של היואינטתריום
זאין איקבל

| --- | --- |
אין תמונה חופשית
 לידה:  28 במאי 1998 (בן 26) מנצ'סטר, אנגליה
 מדינה:  הממלכה המאוחדת 
 תקופת הפעילות:  מ-2019
 מקום לימודים:  Royal Exchange 
 פרופיל ב-IMDb
 
זאין איקבל (באנגלית: Zain Iqbal, נולד ב-28 במאי 1998) הוא שחקן אנגלי, המוכר מתפקידו בתור ראווי סינג בסדרה "המדריך לרצח לילדות טובות".
ביוגרפיה

איקבל נולד במנצ'סטר, אנגליה להורים ממוצא הודי. הוא למד משחק בתיאטרון המלכותי במנצ'סטר (אנ').
איקבל נמשך למשחק כבר מגיל צעיר. הוא החל להופיע בסרטי סטודנטים ובהמשך בסרטים קצרים נוספים. איקבל שיחק בפרסומות ובסרטים קצרים במשך כארבע שנים לפני שקיבל את התפקיד הראשי בסדרה "המדריך לרצח לילדות טובות". ב-2019 הופיע בסרט הקצר Why ME?” בתור קייל וב-2022 הופיע בסרט "All Crazy Random" בתור בוריס.
במדריך לרצח לילדות טובות הוא משחק, לראשונה בתפקיד הראשי את ראווי סינג, אחיו של סאל שהתאבד והואשם ברצח. הוא חובר לדמות הראשי פיפה פיץ אמובי (אמה מאיירס) על מנת לפתור את התעלומה ולזכות את שמו של אחיו.
הערות שוליים

↑  Zain Iqbal's movies and TV shows: Where to watch the 'A Good Girl's Guide to Murder' star, Spoiler US, ‏2024-08-01 (באנגלית)
↑  Jesslyn Lye, Meet Zain Iqbal—the rising actor playing Ravi Singh in ‘A Good Girl’s Guide to Murder’, Vogue Singapore, ‏2024-07-30 (באנגלית)
↑  ELLE Exclusive: Meet Zain Iqbal, The Breakout Star From Netflix’s ‘A Good Girl's Guide To Murder’ - Elle India, ‏2024-07-30 (באנגלית)
קרול קיין

| --- | --- |

קיין ב-2018
 לידה:  18 ביוני 1952 (בת 72) קליבלנד, ארצות הברית 
 שם לידה:  Carolyn Laurie Kane 
 מדינה:  ארצות הברית 
 תקופת הפעילות:  מ-1971 
 מקום לימודים:  בית ספר המקצועי לילדים  סטודיו אייץ' בי 
 פרסים והוקרה:  היכל התהילה של נשות אוהיו (1988)  פרס אמי לשחקנית הטובה ביותר בסדרה קומית (1982)  פרס אמי לשחקנית הטובה ביותר בסדרה קומית (1983) 
 פרופיל ב-IMDb
 
קיין ב-1977
קרוליין לורי "קרול" קיין (באנגלית: Carolyn Laurie "Carol" Kane; נולדה ב-18 ביוני 1952) היא שחקנית קולנוע, טלוויזיה ותיאטרון יהודייה-אמריקאית, זוכת שני פרסי אמי. התפרסמה בסרטים "רחוב הסטר" (עליו הייתה מועמדת לפרס האוסקר), "הרומן שלי עם אנני", "אחר צהריים של פורענות".
ביוגרפיה

קיין נולדה בקליבלנד שבארצות הברית, להורים אמריקאים-יהודים ממוצא רוסי. היא גדלה בניו יורק סיטי. בתם של ג'וי, נגנית ג'אז, רקדנית ופסנתרנית, ומייקל קיין שעבד כאדריכל עבור הבנק העולמי.
הוריה התגרשו כשהייתה בת 12.
למדה בבית ספר המקצועי לילדים שבניו יורק והופיעה לראשונה בתיאטרון בגיל 14.
היא החלה את הקריירה שלה בתחילת שנות ה-70 בסרטים "ידע הבשרים", "דמויות נואשות" ו"הפרט האחרון" בכיכובו של ג'ק ניקולסון.
התפרסמה ב-1975 כשהייתה מועמדת לפרס אוסקר לשחקנית הטובה ביותר על הופעתה בתור המהגרת היהודייה גיטל שמגיעה לניו יורק בדרמה "רחוב הסטר", וכן שיחקה בדרמת הפשע של סידני לומט "אחר צהריים של פורענות" בתור הכספרית ג'ני "הסנאי". היא הופיעה בסרטו הנודע של וודי אלן "הרומן שלי עם אנני" בתפקיד אליסון פורצ'ניק, אשתו הראשונה של הקומיקאי היהודי האובססיבי אלווי סינגר.
בשנות ה-80 זכתה בשני פרסי אמי והייתה מועמדת לפרס גלובוס הזהב על הופעתה בתפקיד משנה בקומדיית המצבים "טקסי" כ-סימקה, אשתו של לטקה גראבאס (אנדי קאופמן). היא התפרסמה באותו עשור גם בסרטי הפנטזיה "הנסיכה הקסומה" - בתור ואלרי אשתו של המכשף מקס בעל הנס (בילי קריסטל), ו"מארח השדים" - בתור רוח חג המולד של ההווה.
ב-1991 שיחקה בסרט "החיים על פי משפחת אדמס" בתפקיד הסבתא של משפחת אדמס.
ב-1996 הופיעה בסרטו השני של סטיב בושמי כבמאי "הפאב של השכונה", בתור מלצרית הבר המפחידה קוני.
ב-2004 שיחקה בסרט הקומי "וידוייה של נערה מתבגרת". ב-2005 שיחקה בקומדיית הפעולה "גבר מי שמטפלת" בתפקיד הלגה המטפלת הרומנייה של משפחת פלאמר.
התפרסמה לאחרונה בתפקידי משנה קטנים בקומדיות "מת לחגוג" ו"אקסית במצור".
בשנת 2015 החלה לשחק בתפקיד משני בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 3 עונות.
פילמוגרפיה נבחרת > קולנוע

ידע הבשרים (1971)
דמויות נואשות (1971)
חתונה בלבן (1972)
הפרט האחרון (1973)
רחוב הסטר (1975)
אחר צהריים של פורענות (1975)
נוכלים בחוג הנוצץ (1976)
הרומן שלי עם אנני (1977)
ולנטינו (1977)
המאהב הגדול מכולם (1977)
חבובות:הסרט (1979)
כשזר קורא (1979)
ירח רומנטי (1984)
טרנסילבניה 6-5000 (1985)
ג'ק פלאש המקפץ (1986)
הנסיכה הקסומה (1987)
נהיגה במבחן (1988)
מארח השדים (1988)
ג'ו נגד הוולקנו (1990)
האחיות לימן (1990)
שמיים כחולים שלי (1990)
פלאשבק (1990)
טד וונוס (1991)
במרק (1992)
גם לבוקרות יש רגעים קודרים (1993)
החיים על פי משפחת אדמס (1993)
כשזר קורא בחזרה (1993)
השמרטפית המשוגעת (1994)
תיאודור רקס (1996)
בריון גדול (1996)
סאנסט פארק (1996)
הפאב של השכונה (1996)
על חברים ולוויה אחת (1996)
רוצח במשרד (1997)
יוצאים לדוג (1997)
קוד התיק (1998)
למות מצחוק (1999)
איש על הירח (1999)
האיש הראשון שלי (2001)
פסיכולוגית בגרוש (2001)
אהבה בעידן של כסף (2002)
אוניברסלי (2003)
Cosmopolitan ‏ (2003)
וידוייה של נערה מתבגרת (2004)
גבר מי שמטפלת (2005)
השנה ללא סנטה קלאוס (2006)
מת לחגוג (2008)
קונג פו פנדה:סודותיה של החמישייה הזועמת (2008)
פיט סמולס מת (2010)
אקסית במצור (2010)
החבר של החברה שלי (2010)
Sleepwalk with Me‏ (2012)
האחים סיסטרז (2018)
המתים אינם מתים (2019)
סיפור הברווזים (2023) - דיבוב
בין בתי הכנסת (2024)
פילמוגרפיה נבחרת > טלוויזיה

לוורן ושירלי (1982)
טקסי (1983-1980)
חופשי על הבר (1984)
רחוב סומסום (1994-1989)
אגדות מעולם המסתורין (1990)
עלילות טייני טון (1990) - דיבוב
חולם אמריקאי (1991-1990)
גשר ברוקלין (1992-1991)
אלאדין (1994) - דיבוב
קן ריק (1994)
שיקגו הופ (1995)
אלן (1996)
פרל (1997-1996)
היי ארנולד! (1997) - דיבוב
המופע של טוני דנזה (1997)
רצח מאדום לשחור (1997)
קבצנים ובוררים (2000-1999)
סיפורי ג'ינג'ר (2000)
איש משפחה (2001) - דיבוב
אלה החיים (2002)
ההרפתקאות של בילי ומנדי (2005) - דיבוב
חוק וסדר: מדור מיוחד (2009, 2013)
מונק (2009)
בטי (2010)
פיניאס ופרב (2011, 2014) - דיבוב
מגלים עם דורה (2011) - דיבוב
ג'ייק והפיראטים מארץ לעולם לא (2012-2011) - דיבוב
בנות (2013)
סדנה לעצבים (2013)
גות'האם (2016-2014)
קימי שמידט (2019-2015)
Crowded‏ (2016)
קוד שרוף (2017)
סטאר נגד כוחות הרשע (2017) - דיבוב
פלונטר: הסדרה (2018) - דיבוב
ערפדינה (2018) - דיבוב
אנימלס (2018) - דיבוב
משפחת מרפי (2018) - דיבוב
ציידים (2020-טרם)
מסע בין כוכבים: עולמות חדשים ומשונים (2023, החל מעונה 2) - בתפקיד פליה
פארק אקולוגי מצודת-ים אשדוד

| --- | --- |

שביל בפארק, מרץ 2024
 מידע כללי
 סוג:  פארק אקולוגי
 על שם:  מצודת אשדוד ים
 תאריך הקמה:  2020
 אדריכל:  ליאב שלם
 גוף מנהל:  רשות הטבע והגנים
 נתונים ומידות
 שטח:  0.3 קמ"ר
 מיקום
 מדינה:  ישראל ישראל
 מיקום:   אשדוד
 קואורדינטות:  31°46′37″N 34°37′12″E﻿ / ﻿31.776850856788°N 34.620007646648°E﻿ / 31.776850856788; 34.620007646648
  (למפת אשדוד מוגדלת) פארק אקולוגי מצודת-ים אשדוד(למפת אשדוד רגילה) פארק אקולוגי מצודת-ים אשדוד(למפת השפלה רגילה) פארק אקולוגי מצודת-ים אשדוד(למפת השפלה מוגדלת) פארק אקולוגי מצודת-ים אשדוד
 
ערך זה עוסק בפארק אקולוגי ברצועת החוף של אשדוד. אם התכוונתם למצודה העתיקה, ראו .
פארק אקולוגי מצודת-ים אשדוד הוא מרחב טבע עירוני ברצועת החוף של העיר אשדוד, המשתרע ממצודת אשדוד ים לחוף באר שבע ברובע ט"ו.
הפארק הוקם בתמיכת הקרן לשטחים פתוחים של רשות מקרקעי ישראל, החברה לתיירות של אשדוד ועיריית אשדוד, בתכנון אדריכל הנוף ליאב שלם. הוא נפתח בקיץ 2020, ומתוחזק על ידי העירייה והחברה לתיירות אשדוד.
תוואי הפארק

הפארק, המשתרע על שטח של כ-300 דונם, מחולק ל-3 שבילי הליכה:
שביל הצבאים
שביל החוף
שביל הבוסתן
תוואי השבילים הוא מעגלי, ואינו כבוש. הם מסומנים על ידי עמודי עץ ושלטי ניווט לאורכם.
אתרים סמוכים

מצודת אשדוד ים – נקודת ההתחלה הרשמית של הפארק מצפון. מבצר נמל ערבי באשדוד ים (אשדוד העתיקה) שהוקם תחת שלטון בית אומיה בתקופה המוסלמית המוקדמת בארץ ישראל (במאה ה-7). היא שימשה כחלק ממערכת איתות לצד מצדית אשדוד ים (ברובע ט"ו) לבירה רמלה מפלישת אוניות ביזנטיות.
אחוזות הקבר – שתי אחוזות קבר מהתקופה הרומית והתקופה הביזנטית בארץ. הקברים השתייכו לבית הקברות של אשדוד ים.
מצפה יוחאי – מצפה שהוקם ב-2022 ליד מצודת אשדוד ים להנצחת יוחאי אלקיים, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה.אתרים בפארקמצודת אשדוד ים בלילה, 2022אחוזות הקבר, 2023
גלריה

תצפית מהפארק לכיוון חולות ניצנים ואשקלון
שביל בפארק
נקודת תצפית בפארק
מצפה יוחאי
מבט על דרום העיר אשדוד
שוקת בפארק
ראו גם

פארק לכיש – פארק גדול באשדוד הכולל פינת חי, המשתרע לאורך הגדה הדרומית של נחל לכיש.
שמורת מבוא אשדוד
הערות שוליים

1 2  פארק אקולוגי מצודת-ים אשדוד, באתר למטייל
1 2  רותם בר כהן, אשדוד מתחדשת: נחל, מצודה ופארק אקולוגי, באתר מסע אחר, ‏18 באוגוסט 2020
↑  נחנך המצפה על שמו של יוחאי אלקיים ז"ל: "גיבור, מטובי בניה של אשדוד", באתר אשדוד10, ‏26 ביולי 2022
↑  דוד לוי, מנציחים את יוחאי אלקיים ז"ל: המצפה החדש באשדוד ייקרא "מצפה יוחאי", באתר כאן דרום אשדוד, ‏11 בנובמבר 2021
| אשדוד  |
| --- | --- | --- |
| ערכים ראשיים | אשדוד • רובעי העיר • תכנון העיר • אדריכלות • כיכרות |  |
| גנים ופארקים | פארק אשדוד-ים • פארק בן-גוריון • פארק אקולוגי מצודת-ים אשדוד • גן אלישבע • פארק לכיש • גבעת יונה • עד הלום |  |
| רחובות | רחוב רוגוזין • רחוב שבי ציון • מדרחוב הנביאים • שדרות בני ברית • שדרות הרצל • שדרות מנחם בגין • שדרות משה דיין |  |
| תחבורה | תחבורה ציבורית • מסוף ריביירה • מסוף בני ברית • מסוף ביג |  |
| מוסדות | מרכז כיוונים • המשכן לאמנויות הבמה • הארכיון לתולדות אשדוד • אוניברסיטת אשדוד (עתידי) • בית אריה קלנג • מוזיאון אשדוד לאמנות • אצטדיון אשדוד (עתידי) |  |
| תעשייה | נמל אשדוד • תחנת הכוח אשכול • נמל הדרום • אלתא מערכות |  |
| היסטוריה | אשדוד ים (העיר העתיקה) • תל אשדוד • תל מור • רצועת החוף |  |
| נושאים מרכזיים נוספים | העירייה ומועצת העירייה • סמל העיר • יקיר העיר אשדוד • חברת אשדוד • החברה לפיתוח אשדוד |  |
| קטגוריה ראשית | כל הערכים על העיר |  |
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
מפת הפארק
אלעזר לנדא

| --- | --- |
 לידה:  1778 פראג, ממלכת בוהמיה 
 פטירה:  22 ביוני 1831 (בגיל 53 בערך) ברודי, האימפריה האוסטרית 
 תקופת הפעילות:  ? – 22 ביוני 1831 
 
הרב אלעזר סג"ל לנדא (ה'תקל"ח, פראג - י"א בתמוז ה'תקצ"א, יוני 1831, ברודי) היה רבה של ברודי ומחבר ספר "יד המלך" על משנה תורה לרמב"ם.
תולדות חייו

נולד בפראג בשנת ה'תקל"ח (1778/1777) לר' ישראל לנדא, צעיר בניו של רבי יחזקאל לנדא - בעל "נודע ביהודה", ולשפרינצא טובה, בת ר' ישראל פרענקל, בן למשפחת הרבנים פרנקל. בילדותו התגרשו הוריו, ואמו חזרה עם ילדיה לפולין, שם נישאה בשנית לרבי משה "חסיד", שגידל את בניה לתורה ברופשיץ או בפשיסחא. לקראת בר המצווה שלו חזר לפראג, לבקשת סבו ה"נודע ביהודה", שם חסה תחת סבו בשנתיים האחרונות לחיי הסב. נשא את חיה הינדה, בת ר' מנחם מנדל יאריש רפפורט מלבוב, ועבר להתגורר בבית חותנו. חותנו הגביר מימן הקמת בית מדרש בלבוב, שבו לימד ר' אלעזר תלמידים רבים (בהם ר' צבי הירש חיות) והפך למעין רב בית כנסת. בשבתו בלבוב, סייע לר' משה מפינסק, חתנו של הגר"א להגיה את הספר "שנות אליהו" של הגר"א על סדר זרעים, בטרם הדפסתו. לפרנסתו עסק במסחר מוצרי מזון. לאחר פטירת רב העיר צבי הירש רוזאניש, רצו חלק מפרנסי הקהילה למנותו, אולם לבסוף נבחר ר' יעקב משולם אורנשטיין, ור' אלעזר נשאר רב בבית המדרש שלו. בסביבות שנת ה'תק"ע שהה בווינה, ואף עמד בראש הרכב בית דין שגבה עדות להיתר עגונה, ובאותה תקופה כנראה כיהן כרב העיר שטרנברק (אנ'). לאחר כמה שנים שב ללבוב (לכל המאוחר בשנת ה'תקע"ט). בסביבות שנת ה'תק"ף, לאחר שנפטרה אשתו, עבר לברודי, שם נשא את רבקה ברנשטיין, בתו  הרב אריה לייב ברנשטיין, "רב המדינה" בלבוב.
בשנת ה'תקפ"ט היה רבה של העיר יהודה אריה לייב תאומים כבן 100 והיה מרותק למיטתו, ובשל כך מינו פרנסי העיר את ר' אלעזר לרב תחתיו, מבלי ידיעתו. בתקופת רבנותו, השיב מאות תשובות הלכתיות. כשלוש שנים לאחר מכן, בשנת ה'תקצ"א, פרצה ברחבי גליציה מגפת כולרה, ור' אלעזר טיפל למרות הסכנות בחולים וסייע ליתומי הנפטרים. הוא עצמו נדבק במחלה, ונפטר ממנה בי"א בתמוז, בהיותו כבן 53 בלבד. כמה חודשים לאחר מכן נפטר גם הרב תאומים הישיש.
בנו ר' יהודה היה אביהם של ר' אלעזר (בעל ספר "זיכרון אלעזר") ור' ישראל (בעל ספר "נפש חיה"). בנו ר' זאב וולף הדפיס את ספרי סבו "ציון לנפש חיה" (צל"ח).